Zmluva o dielo 
uzatvorená podľa § 536 a nasl. Obchodného zákonníka
(ďalej aj len „Zmluva“)

Evidenčné číslo Objednávateľa: 
Evidenčné číslo Zhotoviteľa:

Článok I
Zmluvné strany

Objednávateľ:			Obec Oľšov
So sídlom:  			Obec Oľšov, Obecný úrad  č. 29, 082 76  Oľšov
Osoba oprávnená konať:	Pavol Hovančík, starosta obce
IČO:			            003 275 49
DIČ:			2020711649

Bankové spojenie:		VÚB Lipany
Číslo účtu: 			23529572
Kód banky:			0200

(ďalej len „objednávateľ“)

a

Zhotoviteľ: SPS Servis spol. s r.o.			
So sídlom: Urxova 6, 080 05 Prešov			 
Osoba oprávnená konať: Mgr. Pavol Kokavec 	
IČO: 44 256 418				
DIČ: 2022647781				
Identifikačné číslo pre DPH: SK2022647781
Bankové spojenie: Slovenská sporiteľňa 			
Číslo účtu: 0504593495		
Kód banky: 0900			
zapísaná v OR okresného súdu v Prešove, oddiel: Sro, Vložka číslo: 20421/P  

(ďalej len „zhotoviteľ“)

Článok II
Predmet zmluvy

(1) Predmetom tejto Zmluvy je záväzok zhotoviteľa vypracovať pre objednávateľa v písomnej
a elektronickej forme Žiadosť o nenávratný finančný príspevok (ďalej len „NFP“) v rámci OP Životné prostredie a odovzdať ju objednávateľovi v súlade s  podmienkami uvedenými v tejto Zmluve najneskôr jeden pracovný deň pred konečným termínom na predloženie žiadosti riadiacemu /sprostredkovateľskému orgánu, ktorý je určený vo výzve.

(2)  Výzvou sa pre účely tejto zmluvy rozumie Výzva na predkladanie žiadostí v rámci, 
Prioritná os 2: 	Ochrana pred povodňami
Operačný cieľ 2.1: 	Preventívne opatrenia na ochranu pred povodňami (I. skupina aktivít, bod C.  - Úprava a revitalizácia tokov priamo spojená 
	s dosiahnutím potrebnej úrovne ochrany priľahlých území  pred povodňami)

 (ďalej len „výzva“). 

V prípade, že žiadosť spracovaná na základe tejto Zmluvy nebude schválená riadiacim orgánom v rámci výzvy na predkladanie žiadostí uvedenej v tomto bode zmluvy, zhotoviteľ sa zaväzuje, že ju vypracuje a pripraví na predloženie riadiacemu/sprostredkovateľskému orgánu v rámci všetkých vyhlásených výziev počas nasledujúcich piatich rokov, až kým nedôjde k jej schváleniu.

(3)	Riadiacim orgánom sa na účely tejto zmluvy rozumie Ministerstvo Pôdohospodárstva, životného prostredia a regionálneho rozvoja SR.

(4) 	Miestom dodania je obec Oľšov (okres Sabinov).
.
Článok III
Žiadosť

(1) Zhotoviteľ je povinný vyhotoviť žiadosť:
a)	v súlade so špecifikáciami a požiadavkami objednávateľa, ktoré mu písomne doručí objednávateľ najneskôr do 14 dní odo dňa vypísania výzvy na predkladanie projektov,
b)	v súlade  s právnou úpravou Slovenskej republiky ako aj Európskej únie, ktorá sa týka žiadosti a ktorá bude platnou v čase odovzdania žiadosti objednávateľovi, 
c)	v súlade s Národným strategickým referenčným rámcom 2007-2013, v súlade s Operačným programom Životné prostredie, Programovým manuálom, Príručkou pre žiadateľa   a v súlade s ďalšími nadväzujúcim dokumentmi, smernicami, nariadeniami, rámcovými rozhodnutiami, usmerneniami, pokynmi a metodickými odporúčaniami vydanými na ich vykonanie a
d)	v súlade s Výzvou na predkladanie žiadosti o NFP a s dokumentmi súvisiacimi s výzvou na predkladanie projektov.

(2) Žiadosť bude okrem iného obsahovať vyplnené všetky potrebné formuláre, prílohy a tabuľky, tak aby postačovalo žiadosť podpísať a  predložiť Sprostredkovateľskému/Riadiacemu orgánu v lehote na predkladanie žiadostí.

(3)	O odovzdaní žiadosti bude spísaný protokol o odovzdaní a prevzatí, ktorý podpíšu štatutárne orgány zmluvných strán, resp. osoby oprávnené konať v mene zmluvných strán.
a)	Zhotoviteľ je povinný dodať objednávateľovi žiadosť vrátane všetkých príloh a dokumentov podľa zoznamu zverejnenom vo výzve v slovenskom jazyku v písomnej forme v počte 3 kusov a v elektronickej forme na CD vo formáte uvedenom vo výzve.
b)	Zhotoviteľ je povinný žiadosť vypracovať prostredníctvom elektronického formulára ŽoNFP vo verejnej časti ITMS prostredníctvom využitia užívateľského konta objednávateľa na portáli ITMS cez jeho vopred aktivovaný prístup. 
c)	Objednávateľ má právo v lehote 3 pracovných dní od obdržania žiadosti, predložiť zhotoviteľovi svoje pripomienky. 
d)	Ak objednávateľ pripomienky v lehote podľa predchádzajúcej vety nepredloží, bude sa mať za to, že so žiadosťou súhlasí a schvaľuje ju. 
e)	Zhotoviteľ je povinný v lehote do 5 pracovných dní od obdržania pripomienok objednávateľa podľa ods. 3 písm. c) tohto článku:
	(i) upraviť žiadosť v súlade s pripomienkami objednávateľa a predložiť ju 	objednávateľovi za podmienok podľa ods. 4 písm. a) tohto článku alebo 
	(ii)	upozorniť objednávateľa na nevhodnú povahu pripomienok daných mu 	objednávateľom, ak mohol túto nevhodnosť zistiť pri vynaložení odbornej 	starostlivosti.
f)	Na základe upozornenia zhotoviteľa podľa ods. 3 písm. e) sub (ii) tohto článku sú kontaktné osoby objednávateľa a zhotoviteľa povinné sa v termíne určenom kontaktnou osobou objednávateľa stretnúť s cieľom prerokovať dôvody nevhodnej povahy pripomienok objednávateľa a dohodnúť sa o spôsobe a rozsahu úpravy žiadosti. Ak na stretnutí kontaktných osôb dôjde k dohode o spôsobe a rozsahu úpravy žiadosti, zhotoviteľ bude povinný upraviť žiadosť v súlade s dohodou kontaktných osôb, a to v lehote do 3  pracovných dní od dohody kontaktných osôb. V prípade, ak na stretnutí kontaktných osôb nedôjde k dohode o spôsobe a rozsahu úpravy žiadosti alebo sa stretnutie kontaktných osôb z akýchkoľvek dôvodov neuskutoční, bude zhotoviteľ povinný upraviť žiadosť v súlade s  pripomienkami objednávateľa len ak objednávateľ napriek upozorneniu na ich nevhodnosť na takýchto pripomienkach písomne trval, a to v lehote do 3 pracovných dní od obdržania písomného oznámenia objednávateľa, že na pripomienkach trvá.
g)	Žiadosť sa považuje za riadne vykonanú jej schválením objednávateľom podľa tohto odseku.

Článok IV
Práva a povinnosti zhotoviteľa

(1)	Zhotoviteľ je pri plnení povinností podľa tejto Zmluvy viazaný podkladmi poskytnutými mu zo strany objednávateľa a pokynmi objednávateľa, ktoré nie sú v rozpore s ustanoveniami tejto Zmluvy a ktoré budú poskytované zhotoviteľovi najmä vo forme konzultácií. 
(2) Zhotoviteľ je povinný informovať objednávateľa o všetkých skutočnostiach, ktoré sú významné pre splnenie povinností zmluvných strán podľa tejto Zmluvy, najmä o skutočnostiach, ktoré môžu byť významné pre rozhodovanie objednávateľa v súvislosti s touto Zmluvou a/alebo o dôvodoch, ktoré zhotoviteľovi bránia riadne a včas splniť svoje povinnosti podľa tejto Zmluvy, a to do 5 pracovných dní odkedy sa ich zhotoviteľ dozvedel.
(3) Zhotoviteľ zabezpečí vykonanie  verejného obstarávania – výberu dodávateľov služieb,  
prác a tovarov podľa stanovených aktivít projektu a za cenu stanovenú rozpočtom projektu v zmysle zák. č. 25/2006 Z. z. v znení neskorších predpisov prostredníctvom odborne spôsobilej osoby, ak si to predpis vyžaduje a v zmysle zák. č. 513/1991 Zb. v znení neskorších predpisov.   

Článok V
Práva a povinnosti objednávateľa

(1)	Objednávateľ je oprávnený kedykoľvek kontrolovať priebeh a postup plnenia povinností podľa tejto Zmluvy zo strany zhotoviteľa. 
(2)	Objednávateľ v rozsahu a čase nevyhnutnom na riadne a včasné splnenie predmetu tejto Zmluvy poskytne zhotoviteľovi informácie týkajúce predmetu tejto Zmluvy.
(3)	Objednávateľ do troch pracovných dní od obdržania požiadavky zhotoviteľa v rozsahu nevyhnutnom na riadne splnenie jeho povinností podľa tejto Zmluvy:
a)	poskytne zhotoviteľovi včas všetky písomnosti, dokumenty a informácie potrebné na úspešné splnenie predmetu tejto Zmluvy,
b)	zabezpečí a poskytne zhotoviteľovi včas všetky potrebné potvrdenia, výpisy, certifikáty a ďalšie písomnosti ako originály alebo overené kópie v nevyhnutnom počte potrebné na úspešné splnenie predmetu tejto Zmluvy a
c)	vyplní včas všetky potrebné formuláre, tabuľky a prílohy potrebné pre úspešné splnenie predmetu tejto Zmluvy.
(4)	Objednávateľ je povinný informovať zhotoviteľa o všetkých skutočnostiach, ktoré sú významné pre splnenie povinností zmluvných strán podľa tejto Zmluvy, najmä o skutočnostiach, ktoré môžu byť významné pre rozhodovanie zhotoviteľa v súvislosti so splnením predmetu podľa tejto Zmluvy a/alebo o dôvodoch, ktoré objednávateľovi bránia riadne a včas splniť svoje povinnosti podľa tejto Zmluvy, a to do 5 pracovných dní odkedy sa ich objednávateľ dozvedel. 

Článok VI
Licenčné podmienky k žiadosti

(1)	Zhotoviteľ poskytuje objednávateľovi nevýhradné právo používať žiadosť počas celej doby trvania majetkových práv k nej na území Slovenskej republiky a členských štátov Európskej únie na účely na ktoré bola vytvorená a/alebo na účely súvisiace s činnosťami objednávateľa, a to nasledujúcimi spôsobmi:
a)	vyhotovenie neobmedzeného množstva jej rozmnoženín,
b)	verejné rozširovanie jej originálu a/alebo rozmnoženín vypožičaním alebo inou formou prevodu vlastníckeho práva ako predajom osobám, ktorým objednávateľ udelil súhlas na použitie žiadosti podľa ods. 2 tohto článku a
c)	jej spracovanie, úpravy a preklad.
  	Objednávateľ je oprávnený spracovanú a/alebo upravenú a/alebo preloženú žiadosť použiť  spôsobmi a v rozsahu uvedeným tomto odseku.
(2)	Objednávateľ je oprávnený udeliť iným právnickým osobám, s ktorými má uzavretý zmluvný vzťah súhlas na použitie žiadosti a/alebo spracovanej a/alebo upravenej a/alebo preloženej žiadosti v rozsahu a spôsobmi uvedenými v odseku 1 tohto článku, k čomu zhotoviteľ udeľuje svoj súhlas. 
 (3)	Oprávnenie na výkon práva používať žiadosť ako aj spracovanú a/alebo upravenú a/alebo preloženú žiadosť v rozsahu a spôsobmi podľa tohto článku prechádza pri zániku objednávateľa  na jeho právneho nástupcu.

Článok VII
Nebezpečenstvo škody a vlastnícke právo

Nebezpečenstvo škody na žiadosti a CD, na ktorom sa nachádza žiadosť v elektronickej forme a vlastnícke právo k žiadosti prechádza na objednávateľa registráciou žiadosti v ITMS a zaplatením ceny za dielo podľa čl. VIII ods. 1 tejto Zmluvy zo strany objednávateľa zhotoviteľovi.

Článok VIII
Cena za dielo

(1)	Zmluvné strany sa dohodli na cene za riadne vyhotovenie žiadosti podľa čl. II ods. 1 vo výške 1.500,00 EUR. Cena pozostáva z vypracovania formulára žiadosti a potrebných príloh.
(2)	K cene podľa ods. 1  tohto článku bude pripočítaná DPH v súlade s platnými a účinnými právnymi predpismi. 
(3) Zhotoviteľ má právo fakturovať cenu za dielo po splnení predmetu zmluvy uvedenom v čl. II  a schválení objednávateľom podľa čl. III ods. 3 písm. g) tejto zmluvy.
(4) Zmluvné strany sa dohodli na splatnosti predfaktúry vo výške 1.000,00 EUR (záloha za vypracovanie žiadosti o NFP) v lehote 14 dní odo dňa doručenia  vypracovanej žiadosti o NFP  objednávateľovi. 
(5) Zmluvné strany sa dohodli na splatnosti faktúry (odmena za vypracovanie žiadosti o NFP) v lehote 14 dní po schválení žiadosti riadiacim orgánom.

Článok IX
Povinnosť mlčanlivosti

(1)	Obidve zmluvné strany sa zaväzujú zachovávať mlčanlivosť o všetkých skutočnostiach, informáciách a údajoch, ktoré si navzájom poskytli pri rokovaní o uzavretí tejto Zmluvy ako aj pri realizácii tejto Zmluvy a zaväzujú sa, že tieto skutočnosti, informácie a údaje nezverejnia ani nesprístupnia žiadnym spôsobom tretím osobám bez predchádzajúceho písomného súhlasu druhej zmluvnej strany.  
(2)	Povinnosť mlčanlivosti podľa ods.1 sa nevzťahuje na:
a)	zverejnenie a sprístupnenie skutočností, informácií a údajov tretím osobám, v rozsahu v ktorom to vyžadujú platné a účinné právne predpisy Slovenskej republiky,
b)	sprístupnenie skutočností, informácií a údajov zo strany objednávateľa iným štátnym orgánom Slovenskej republiky a/alebo štátnym rozpočtovým a/alebo príspevkovým organizáciám Slovenskej republiky a/alebo obciam a/alebo vyšším územným celkom a/alebo iným osobám v súlade s ustanoveniami tejto Zmluvy,
c)	sprístupnenie informácií subdodávateľom zhotoviteľa, ktoré je nevyhnutné za účelom splnenia povinností zhotoviteľa podľa tejto Zmluvy; zhotoviteľ je v takomto prípade pred poskytnutím údajov povinný zaviazať príslušného subdodávateľa (i) povinnosťou mlčanlivosti ako aj (ii) povinnosťou, aby subdodávateľ zaviazal svojich zamestnancov, ktorí sa zúčastnia plnenia povinností poskytovateľa podľa tejto Zmluvy, takisto povinnosťou mlčanlivosti.
d)	sprístupnenie informácií zamestnancom zhotoviteľa, ktoré je nevyhnutné za účelom splnenia povinností zhotoviteľa podľa tejto Zmluvy; zhotoviteľ je v takomto prípade pred poskytnutím údajov povinný zaviazať príslušného zamestnanca povinnosťou mlčanlivosti.
3.	Povinnosť mlčanlivosti podľa tohto článku trvá aj po splnení povinností podľa tejto Zmluvy ako aj po  zrušení tejto Zmluvy.

Článok X
Korešpondencia

(1) Ak v tejto Zmluve nie je uvedené inak, akákoľvek korešpondencia medzi zmluvnými stranami v súvislosti s touto Zmluvou musí mať písomnú formu a musí sa doručiť poštou ako doporučená zásielka s doručenkou alebo kuriérom alebo osobne s vyžiadaním potvrdenia o prijatí na adresy uvedené v záhlaví tejto Zmluvy.
(2)	Korešpondencia vo forme e-mail bude možná len medzi zamestnancami zmluvných strán na účely organizačného zabezpečenia splnenia tejto Zmluvy. Korešpondencia vo forme e-mail nebude považovaná za právne záväzný prejav vôle niektorej zo zmluvných strán.

Článok XI
Záverečné ustanovenia

(1)	Táto zmluva vzniká a nadobúda účinnosť dňom jej podpísania obidvoma zmluvnými stranami.
(2)	Všetky zmeny a doplnky tejto Zmluvy musia byť uskutočnené len formou očíslovaných písomných dodatkov a musia byť podpísané obidvoma zmluvnými stranami. Takto podpísané dodatky sa stávajú neoddeliteľnou súčasťou tejto Zmluvy.	Vzájomné vzťahy zmluvných strán vyplývajúce z tejto Zmluvy sa riadia právnym poriadkom Slovenskej republiky. 
(3)	Práva a povinnosti zmluvných strán, ktoré nie sú výslovne upravené v tejto Zmluve, sa riadia príslušnými ustanoveniami Obchodného zákonníka (zákon č. 513/1991 Zb. v znení neskorších predpisov), zákona č. 618/2003 Z.z. o autorskom práve a právach súvisiacich s autorským právom (autorský zákon) a iných všeobecne záväzných právnych predpisov Slovenskej republiky.
(4)	Zmluvné strany vyhlasujú, že si túto Zmluvu pred jej podpisom prečítali, jej obsahu porozumeli a na potvrdenie toho, že obsah tejto Zmluvy zodpovedá ich skutočnej a slobodnej vôli, ju vlastnoručne podpísali. 
(5)	Táto Zmluva je vyhotovená v  troch (3) rovnopisoch  v slovenskom jazyku, z ktorých objednávateľ obdrží dva (2) rovnopisy a zhotoviteľ jeden (1) rovnopis.  

       V Oľšove,  11. marca 2011	                                V Oľšove, 11.marca 2011

      Pavol Hovančík, v. r.	
	
   Mgr. Pavol Kokavec  v. r.	
za objednávateľa
(pečiatka a podpis)		za zhotoviteľa
(pečiatka a podpis)